Nobel-díjasok véleménye az Internetről | technokrata
Nobel-díjasok véleménye az Internetről
Idén negyedik alkalommal lett megrendezve a Cisco Expo, melynek célja, hogy a legfrissebb és leghasznosabb hálózati, informatikai és üzleti információkat eljuttassa a vállalatvezetőkhöz és technológiai szakemberekhez.
A kétnapos rendezvény alatt közel 70 technikai és üzleti témájú előadás ég megbeszélés várja az érdeklődőket. A Cisco Expo 2001-et Rob Lloyd úr, a Cisco Systems európai elnöke nyitja meg. A rendezvény egyik érdekes tájékoztatója a világ neves – Nobel-díjjal jutalmazott – tudósainak körében végzett felmérés kiértékeléséről szólt.
A Nobel-díj 100. évfordulója alkalmából jó néhány, Nobel-díjas tudóst kértek fel arra, hogyan látják a jövőt az Internet hatásának ismeretében. A felmérés az ”Oktatás, innováció és az Internet: Nobel-díjasok a jövőről” címet kapta. Bár valamennyi Nobel-díj kategória képviseltette magát, az orvostudomány, a fizika és a kémia területén kitüntetett tudósok tették ki a válaszadók több mint felét.
A megkérdezett tudósok 69 százaléka véli úgy, hogy az Internet felgyorsíthatta volna kutatómunkájukat; 93 százalékuk nyilatkozott úgy, hogy az Internet a könyvtárak, a tanulási lehetőségek és információk jobb elérhetőségét kínálja. A megkérdezettek 82 százaléka szerint az Internet felgyorsítja az innovációt és megközelítőleg ugyanennyien gondolták azt, hogy az Internet fontos szerephez jut a termelékenység növelésében, befolyásolja z újításokat, ami tudományos és orvosi áttörésekhez vezethet, sőt, 72 százalékuk szerint az Internet világszerte jelentős szerepet kap az életszínvonal javításában.
A Nobel-díjasok aggályaiknak is helyt adtak: 65 százalékuk szerint egyre gyakoribban sértik meg a magánszférát az Interneten, második legnagyobb gondnak a fokozott elidegenedést tartották.
A felméréssel összhangban a Cisco saját fejlesztésű technológiáit is az e-oktatás (e-learning) szolgálatába állította; 1997-ben a cég létrehozott egy nyilvános oktatási programot, a Cisco Hálózati Akadémiai (Cisco Networking Academy) Programot, mely világszerte több mint 8 ezer oktatási intézménynek biztosít oktatási anyagot online módon. Ez az e-oktatási módszer 133 országban (köztük Magyarországon is) jelen van. A program célja, hogy aktívan közreműködjön a hálózati szakemberek képzésében, ezzel áthidalva a piacon mutatkozó munkaerőhiányt. Az Oktatási Minisztériummal aláírt megállapodás keretében 2001. második félévétől a CCNA (Cisco Certified Network Associate) tananyag állami elismerést kapott. Jelenleg 32 akadémia működik Magyarországon, több mint 500 hallgató képzését biztosítva.
További cikkek:Cisco, európa, felmérés, ford, magyarország, oktatás
Újabb Yahoo szolgáltatás lesz fizetős
Az Intelé a jövő a mobilkommunikációban?